**OKROŽNICA**

**OBVESTILO O ODHODU: EKSKURZIJA NA DUNAJ, SOBOTA, 8.12.2018**

Obvestilo za dijake, ki ste oddali prijavnice za ekskurzijo na Dunaj!

**ODHOD: SOBOTA, 8. 12. 2018, ob 5.30 uri izpred Gimnazije in srednje kemijske šole Ruše, Šolska ulica 16 (avtobusna postaja).**

**Prihod domov je predviden do 22.00 ure zvečer.**

**PREVOZNIK:** Potovali boste z dvonadstropnim turističnim avtobusom. (Prijavljenih je 77 dijakov + 6 spremljevalcev in vodič agencije Pohorje Tours). Predviden čas vožnje z vmesnimi postanki do Dunaja je okvirno 4 ure.

**SPREMLJEVALCI:** Klavdija Podlesnik (vodja ekskurzije), Manja Tancer, Metka Volmajer, Albin Novak, Primož Maučnik, Metka Brezočnik.

**PROGRAM EKSKURZIJE:** ostaja takšen kot smo ga navedli v osnovni ponudbi in na prijavnici.

Dijaki vstopite na avtobus, tako kot ste napisali na prijavnici:

1. Ruše – GSKŠ Ruše, o**b 5.30**.
2. Maribor – Avtobusna postaja – Mlinska ulica, **ob 5.50 (na postaji čakajte že ob 5.45)**.

**Dijaki, ki bivate v dijaškem domu**, lahko v dijaškem domu tudi prespite – iz petka na soboto (ste na prijavnici tudi označili). Vsi dijaki, ki boste prespali v dijaškem domu, boste imeli **v petek, v glavnem odmoru kosilo**, večerjo (Lp), dobite pri dežurnem vzgojitelju. V popoldanskem času bo dežural dežurni vzgojitelj, ponoči, nočni varnostnik… V soboto se ob 5.30 dijaški dom zaklene. Po končani ekskurziji dijaki gredo domov. Dijaški dom se ponovno odpre v nedeljo, ob 17.00.

**Povratek v Ruše** bo med 22.00 in 22.30. Starši lahko pridejo po vas v **Maribor ali v Ruše**, oziroma po dogovoru, ob poti vrnitve…Nočitev v dijaškem domu ni možna…

**DENARNA VALUTA:** Tako kot pri nas, lahko tudi v Avstriji plačujete z Euri. Cene so nekoliko višje kot pri nas: kava stane 2-3 EUR, prav tako osvežilna pijača. Prigrizek (sendvič, pizza) lahko dobite za ceno od 5 – 7 EUR. Svetujemo vam prehrano iz nahrbtnika, nekaj malega si lahko kupite tudi v nakupovalnem centru pred Dunajem.

**VREMENSKE RAZMERE**: Napovedane so zimske temperature, z možnostjo padavin. Svetujemo temu primerna oblačila (topla bunda, kapa, šal, rokavice, dežnik). Predvsem se udobno obujte, saj bo v mestu kar nekaj hoje.

**OBVEZNO:** Vzemite vaš osebni dokument – potni list ali osebno izkaznico (preverite veljavnost dokumenta) in kartico zdravstvenega zavarovanja za v tujino.

Vodja ekskurzije: Klavdija Podlesnik